
Относно: Вземане на решение за намаляване на капитала на „ДЕНТАЛЕН ЦЕНТЪР І - БУРГАС“ ЕООД 

УВАЖАЕМИ ОБЩИНСКИ СЪВЕТНИЦИ,
Със свое решение по т. 62 от заседание, проведено на 29.10.2013 г., /Протокол № 28/29.10.2013 г./, Общински съвет-Бургас даде съгласие „Дентален Център І - Бургас“ ЕООД,  да прекрати съсобствеността върху недвижим имот, находящ се в гр. Бургас, Промишлена зона „Север“, завод „Хемус“, представляващ сграда – пристройка към съществуваща стоматологична поликлиника „Хемус“, в югозападната част на сградата, масивна, състояща се от етаж, застроен на 228 /двеста двадесет и осем/ кв.м. и сутерен, застроен на 228 /двеста двадесет и осем/ кв.м.,  представляващи 40.10 % /четиридесет цяло и десет стотни процента/ идеални части от общите части на цялата сграда и право на строеж върху терена, при граници: североизток- стоматологична поликлиника на завод „Хемус“; югоизток- завод „Хемус“; югозапад- двор на завод „Хемус“; северозапад- двор на завод „Хемус“.

В изпълнение на решението на Общински съвет- Бургас продажбата е осъществена на 29.09.2014 г. по одобрената с решението експертна пазарна оценка.

Имотът е включен в капитала на „Дентален център 1- Бургас“ ЕООД, в качеството му на правоприемник на Окръжна стоматологична поликлиника- Бургас, съгласно Заповед № 1581/30.10.1986 г. и Заповед № 1311/31.12.1987 г. на Председателя на ОНС- Бургас и Закона за лечебните заведения.

В резултат на извършената продажба, следва да бъде намален регистрирания капитал на „ДЕНТАЛЕН ЦЕНТЪР І - БУРГАС“ ЕООД с балансовата стойност на продадения имот, която е в размер на 22 280,35 лв. (двадесет и две хиляди двеста и осемдесет лева и тридесет и пет стотинки). 

„ДЕНТАЛЕН ЦЕНТЪР І - БУРГАС“ ЕООД е собственик и на два апартамента, находящи се в гр. Бургас, к-с ”Меден рудник”, бл. 408, вх. а, съответно на ет. 4, десен и на ет. 6, десен, които Дружеството не ползва по предназначение. Балансовата стойност на апартаментите е 9747,85 лв. С тази сума следва да бъде намален регистрирания капитал на „ДЕНТАЛЕН ЦЕНТЪР І - БУРГАС“ ЕООД.

Общата балансова стойност на подробно описаните по- горе три недвижими имота в размер на сумата от 32 028,20 лв.
Намалението на капитала, следва да се отрази в учредителния акт, което води до неговото изменение.

За уравняване на дяловете на намаления капитал, същият следва да се намали с още 1,80 лв. (един лев и осемдесет стотинки).
Вследствие на изложеното капиталът се намалява с общо 32 030 лв. (тридесет и две хиляди  и тридесет лева), разпределен в 3203 (три хиляди двеста и три) дяла, всеки един на стойност 10 (десет) лева, при което  капиталът на „ДЕНТАЛЕН ЦЕНТЪР І - БУРГАС“ ЕООД ще стане  97 560 лв. (деветдесет и седем хиляди петстотин и шестдесет лева), разпределени в 9 756 (девет хиляди седемстотин петдесет и шест) дяла, всеки един на стойност 10 (десет) лева.

Съгласно чл.137, ал.1, т. 4 от Търговския закон и чл. 12, т. 4 от Наредба за реда, по който Община Бургас участва в учредяването и упражнява правото си на собственост в търговските дружества, решенията за увеличаване и намаляване на капитала са от компетентността на Общински съвет- Бургас, в качеството му на Общото събрание на „Дентален Център І - Бургас“ ЕООД.

С оглед на гореизложеното и на основание чл. 137, т. 4 и чл. 149, 150 и 151 от Търговския закон, чл. 9 и чл. 12, т. 4 от Наредба за реда, по който Община Бургас участва в учредяването и упражнява правото си на собственост в търговските дружества, предлагам Общински съвет - Бургас да вземе следните:






Р Е Ш Е Н И Я:

1. Намалява капитала на „ДЕНТАЛЕН ЦЕНТЪР І - БУРГАС“ ЕООД със сумата от общо 32 030 лв., от които 22 280,35 лв. (двадесет и две хиляди двеста и осемдесет лева и тридесет и пет стотинки), представляваща балансовата стойност на следния ДМА: Сграда – Пристройка към съществуваща стоматологична поликлиника „Хемус“, находяща се в югозападната част на сградата, масивна, състояща се от етаж, застроен на 228 кв.м. и сутерен, застроен на 228 кв.м., представляващи 40,10 % идеални части от общите части на цялата сграда и право на строеж върху терена и 9747,85 лв., представляващи стойността на 2 броя апартаменти, находящи се в гр. Бургас, к-с ”Меден рудник”, бл. 408, вх. А, съответно на ет. 4, десен, и на ет. 6, десен.

За уравняване на дяловете на намаления капитал, същият се намалява с още 1,80 лв. (един лев и осемдесет стотинки).

Вследствие на изложеното капиталът се намалява с общо 32 030 лв. (тридесет и две хиляди и тридесет лева), разпределен в 3203 (три хиляди двеста и три) дяла, всеки един на стойност 10 (десет) лева. 

С извършване на намаляването, капиталът на „ДЕНТАЛЕН ЦЕНТЪР І - БУРГАС“ ЕООД става 97 560 лв. (деветдесет и седем хиляди петстотин и шестдесет лева), разпределени в 9 756 (девет хиляди седемстотин петдесет и шест) дяла, всеки един на стойност 10 (десет) лева.

2. Приема учредителния акт на „ДЕНТАЛЕН ЦЕНТЪР І - БУРГАС“ ЕООД, ведно с извършените изменения и допълнения.

3. Възлага на управителя на „ДЕНТАЛЕН ЦЕНТЪР І - БУРГАС“ ЕООД да предприеме действия по вписване на приетите решения по т. 1 и т. 2 в Търговския регистър. 
Приложения:

1. Проект на учредителен акт;

2. Копие на Акт №1330 за публична общинска собственост;
3. Копие от Договор за покупко-продажба на недвижимия имот;

4. Не притежаваме документи за апартаментите.
ДИМИТЪР ЕНЧЕВ
УПРАВИТЕЛ НА „ДЕНТАЛЕН ЦЕНТЪР І – БУРГАС“ ЕООД
